Държавен вестник, бр. 105, 2025 г., стр. 142

СТР.  142	
Д Ъ Р Ж А В Е Н  В Е С Т Н И К 	
БРОЙ  105
Теоретичната подготовка се провежда в специализирани учебни кабинети, оборудвани с 
учебни маси и столове за всички обучавани и отделно работно място за преподавателя. Прос­
транственото разположение трябва да осигурява необходимото осветление, видимост към де­
монстрационните материали и достъп до технически средства.
Оборудването включва мултимедийна техника (проектор, екран, високоговорители), ком­
пютри с интернет достъп, офис техника (принтер, скенер, факс), както и софтуерни продукти 
за управление на салонна дейност – резервации, клиентска база, проследяване на процедури, 
складови наличности. Всеки обучаван трябва да има възможност да използва компютърно 
работно място.
Учебните пособия включват анатомични табла (кожа, нокътна плочка), табла с мостри на 
инструменти и консумативи, снимки за организация на работното място, видеоматериали, илю­
стриращи технологичната последователност на процедурите, както и пълен комплект учебни 
пособия. Следва да има интерактивни 3D симулатори за видове форми, техники и хигиенни 
процедури. В учебните зали трябва да има възможност за запис и наблюдение на обучителни 
сесии за целите на наставничеството и супервизията.
5.2. Изисквания към учебната база за обучение по практика на професията – характерис­
тики, обзавеждане, оборудване, софтуер
Практическото обучение по професията се провежда в база, която симулира или възпроиз­
вежда реалната работна среда в салони за маникюр и педикюр. Тя трябва да осигурява безопас­
ност, хигиена и функционалност съгласно действащите нормативни изисквания. За маникюр и 
ноктопластика е необходимо да има работни маси с ширина в зоната на клиента не по-голяма 
от 50 см, ергономични столове за клиентите и регулируеми столове за обучаваните. Работните 
места трябва да са снабдени с вградена вентилация и подходящо локално осветление. Необходи­
мо е да се осигурят електрически фрези, UV и LED лампи, комплекти инструменти, като пили, 
ножички, клещи и шпатули, както и достатъчно тренировъчни ръце и крака за упражнения. 
Използваните гелове, лакове, акрили и обезмаслители трябва да са съобразени с изискванията 
за безвредност и качество.
В практическата зона за педикюр следва да има стол за педикюр с подвижни опори, работен 
стол за педикюриста, вана за педикюр, шкафове за съхранение на инструменти и материали, 
както и стерилизатори. Трябва да се осигури достъп до дезинфекциращи препарати, класифици­
рани като биоциди от главна група 1 по смисъла на Регламент (ЕС) 528/2012. Инструментите за 
третиране на кожната гънка, пили за нокти и всички помощни материали (еднократни кърпи, 
салфетки, тампони, ръкавици, маски и други) трябва да бъдат в достатъчно количество и да се 
съхраняват съгласно изискванията за безопасност.
Козметичната и високотехнологичната апаратура с ел. захранване и напрежение до 1000 V, 
въведена за експлоатация в салона за красота, включително и за учебни цели, трябва да бъде 
придружена с нужните ръководства за експлоатация, документи и сертификати за проведени 
обучения за работа с тях на лицата, притежаващи нужната степен професионална квалифика­
ция по съответната професия.
За обучението по четвърта степен на професионална квалификация е необходимо да има 
възможност за проследяване, наблюдение и анализ на работата в реално време, включително 
чрез използване на електронни регистри на клиенти, видеонаблюдение и дигитални инструмен­
ти за супервизия. Препоръчва се практиката да бъде допълвана чрез сътрудничество с реални 
салони и външни партньори, в които обучаваните да могат да прилагат усвоените знания под 
ръководството на наставници.